Στη Σάμο η διαχείριση των κοινοτικών υποθέσεων οδήγησε σε μεγάλες ταραχές το 1807 και στην επέμβαση των Οθωμανικών οργάνων της τάξης. Στα Ψαρά προκλήθηκαν το 1815 ταραχές εξαιτίας της όξυνσης των αντιθέσεων μεταξύ των δύο αντιμαχόμενων ομάδων, που οδήγησαν σε νέα επέμβαση των Οθωμανών. Την ίδια περίοδο ξέσπασαν ενδοκοινοτικές συγκρούσεις στην Ύδρα, όπου οι διεκδικήσεις των κατώτερων τάξεων τους έφεραν αντιμέτωπους με τους προύχοντες και τους «νοικοκυραίους». Είναι εμφανές ότι τα προεπαναστατικά χρόνια αναπτυσσόταν στον Οθωμανοκρατούμενο Ελληνικό χώρο μία κοινωνική δυναμική, παράλληλα με την εθνική.